বাংলা একাডেমি আয়োজিত অমর একুশে গ্রন্থমেলায় বেশ কয়েক বছর ধরেই পুরস্কৃত হয়ে আসছে বেঙ্গল পাবলিকেশনসের গ্রন্থ। ২০১৬ সালের একুশে গ্রন্থমেলায়ও এ ধারাবাহিকতার ব্যত্যয় ঘটেনি। সুচারু প্রকাশনা ও পরিপাট্য এবং সাহিত্যের মান বিচারে এবার ‘মুনীর চৌধুরী স্মৃতি পুরস্কার-২০১৬’ অর্জন করেছে ভূমেন্দ্র গুহ-সম্পাদিত জীবনানন্দ দাশের ‘মূলানুগ পাঠ ভূমিকা ও কবিতা’ গ্রন্থটি। ২০১৫ সালে প্রকাশিত গ্রন্থের মধ্য থেকে গুণমান ও শৈল্পিক বিচারে গ্রন্থটি সেরা বিবেচিত হয় বাংলা একাডেমির কাছে।